PÁLYÁZATI FELHÍVÁS

szakmai továbbképzés, eszközvásárlás vagy könyvvásárlás támogatására

A „Richter Gedeon Nyrt. a Magyar Egészségügyért” Közhasznú Alapítvány („Alapítvány”) Kuratóriuma az Alapítvány célkitűzéseinek megfelelően, céljai elérése érdekében az alábbi pályázati felhívást teszi közzé.

1. A pályázat célja

A magyarországi gyógyszerészek szerepe a betegek egészségügyi felvilágosításában és életviteli tanácsadásban meghatározó. A magyar társadalom elemi érdeke, hogy tagjai megfelelő információt kapjanak az egészséges életmódhoz, egészségmegőrzéshez, betegségekhez és kezelésükhöz, valamint a gyógyszerek helyes használatához kapcsolódóan. Az Alapítvány célja a gyógyszerészek gondozási és tájékoztatási tevékenységének támogatása.

1. Pályázati kategóriák

1. Szakmai továbbképzés

A pályázat célkitűzéseihez illeszkedően belföldi szakmai továbbképző rendezvényeken (tanfolyam vagy szakmai továbbképzés, kredit-pontszerző szakmai tudományos kongresszus) való részvétel támogatása. Aktív részvétel (például előadás, poszter) esetén külföldi rendezvényen való részvétel támogatása is lehetséges.

A támogatás maximális összege pályázónként: 300.000,- Ft.

**2. Eszköz-, vagy könyvvásárlás**

A pályázat céljaihoz illeszkedően, a betegek informáltságát és információval való elérhetőségét javító berendezések, informatikai eszközök, valamint szakkönyvek és egyéb szakanyagok beszerzésének támogatása.

A támogatás maximális összege pályázónként: 300.000,- Ft.

1. Pályázók köre

A támogatásra olyan gazdálkodó szervezetek pályázhatnak, amelyek a velük jogviszonyban álló (például tagi jogviszony, munkaviszony vagy más, munkavégzésre irányuló jogviszony) természetes személy fentiekben meghatározott szakmai továbbképzését támogatják.

Az előbbieken kívül a támogatásra gyógyszerészi gondozással foglalkozó egyéni vállalkozó gyógyszerészek is pályázhatnak.

1. Pályázatok benyújtása és tartalma

A pályázatokat az Alapítvány Titkárságához kell postai úton, ajánlott küldeményként megküldeni az alábbi postai címre:

„ Richter Gedeon Nyt. a Magyar Egészségügyért ” Közhasznú Alapítvány
1103 Budapest, Gyömrői út 19/21.

A pályázatok benyújtásának határideje **2024. július 1-15. 24:00 óra.**

A pályázat nyílt, az Alapítvány honlapján kerül meghirdetésre.

Azonos pályázótól a kategóriák (szakmai továbbképzés vagy eszköz-/könyvvásárlás) egyikében egy pályázatot fogadunk el.

A pályázat benyújtása a mellékelt adatlap megfelelő kitöltésével lehetséges.

A pályázatnak az adatlapon szereplő információkat mindenképpen tartalmaznia kell. Minden olyan egyéb dokumentum mellékelését is javasoljuk, amely a támogatás odaítélésének indokoltságát alátámaszthatja (pl. kongresszusi meghívó).

1. A pályázatok elbírálása

A pályázatokat az Alapítvány alapítójától független, az Alapítvány Kuratóriuma által felkért neves hazai szakemberekből álló Pályázati Bizottság bírálja el.

A pályázatok elbírálásának végső tervezett határideje **2024. július 31.**

A Pályázati Bizottság indokolt esetben, egy alkalommal legfeljebb harminc nappal meghosszabbíthatja az elbírálási határidőt. A határidő meghosszabbításáról a pályázók az Alapítvány honlapján keresztül kapnak tájékoztatást.

A Pályázati Bizottság az alábbi formai okokból utasítja el a pályázatot:

1. ha azt a pályázó elkésetten terjesztette elő;
2. ha a pályázat előterjesztése egyébként nem a 4. pontnál leírtak betartásával történt meg.

A Pályázati Bizottság a formai okok miatt el nem utasított pályázatokat az alábbi fő szempontok figyelembevételével bírálja el:

1. a pályázat társadalmi és szakmai hasznosságának, jelentőségének, fontosságának és megalapozottságának mértéke;
2. a pályázat megfelelősége a pályázat céljának és a kategóriáknak;
3. a pályázó alkalmassága a megjelölt célok elérésére;
4. a pályázatot alátámasztó szakmai információk minősége.

Az Alapítvány által megadott támogatás legfeljebb a pályázó által kért összeg lehet, azonban a Pályázati Bizottság dönthet úgy is, hogy a pályázó részére a kértnél kevesebb támogatást biztosít. Döntésekor a Pályázati Bizottság elsősorban a támogatni kért kategória társadalmi és szakmai hasznosságát, jelentőségét, fontosságát és megalapozottságát veszi figyelembe.

A pályázat elbírálásának eredménye a következő lehet:

1. a Pályázati Bizottság a pályázatot formai ok(ok) miatt elutasítja;
2. a Pályázati Bizottság a pályázatot tartalmi szempont(ok) miatt elutasítja;
3. a Pályázati Bizottság a pályázatot elfogadja és az Alapítvány a pályázó részére a kértnél alacsonyabb összegű támogatást ítél meg;
4. a Pályázati Bizottság a pályázatot elfogadja és az Alapítvány a pályázó részére az általa kért összegű támogatást ítéli meg.

Az Alapítvány a pályázat elnyeréséről igazolás megküldésével értesíti a nyertes pályázókat.

A nyertes pályázók az elnyert támogatási összeg felhasználásáról, számlamásolat mellékelésével, annak elnyerését követő egy éven belül írásban kötelesek nyilatkozatot tenni az Alapítvány Kuratóriuma felé.

1. **Adatvédelem**

# A pályázati folyamat szükségszerűen igényli vagy esetlegesen igényelheti a pályázók, valamint a pályázók nevében és képviseletében eljáró, valamint a támogatással és a pályázati célok teljesülésével érintett természetes személyek személyes adatainak kezelését az Alapítvány, illetve a pályázat elbírálásában közreműködő személyek (Pályázati Bizottság, a Richter Gedeon Nyrt. egyes munkatársai) részéről. Amennyiben valamely személy nem járul hozzá személyes adatainak kezeléséhez, úgy a pályázaton nem tud részt venni. Egyéni vállalkozók esetében az adatkezelés jogalapja a pályázók önkéntes adatszolgáltatása és a pályázat benyújtása folytán megadott hozzájárulása, amely a jelen pályázati felhívásban megadott tájékoztatáson alapul. Gazdálkodó szervezetek esetében az adatkezelés jogalapja az Alapítvány jogos érdeke arra, hogy a benyújtott pályázatot el tudja bírálni. Ilyen esetekben a gazdálkodó szervezet köteles biztosítani azt, hogy a pályázatában megadott személyes adatok vonatkozásában az érintett személyes adatainak kezelése jogszerűen történik, az adatok Alapítvány felé továbbítása jogszerű. A gazdálkodó szervezet részéről a pályázat benyújtása egyben a gazdálkodó szervezet nyilatkozatának is minősül arról, hogy az adatkezelés jogszerűségének feltételei fennállnak, és az érintetteket megfelelő előzetes adatkezelési tájékoztatásban részesítette. Az adatkezelés célja a pályázat lebonyolítása. A személyes adatok adatkezelője az Alapítvány (Richter Gedeon Nyrt. a Magyar Egészségügyért Alapítvány; 1103 Budapest, Gyömrői út 19-21.). Az Alapítványt adatkezelési tevékenységekben az Alapítványtól független szakértő Pályázati Bizottsági tagok, valamint a Richter Gedeon Nyrt. munkatársai segítik, a pályázatok adminisztrálása, dokumentálása, nyilvántartása, értékelése, a pályázók értesítése, a támogatási összegek folyósítása, a pályázatok tárolása, a nyertesek közzététele tekintetében, így ezek a szereplők az Alapítvány adatfeldolgozóinak minősülnek. Ezek a személyek kizárólag olyan körben férnek hozzá személyes adatokhoz, amely a cél megvalósulása (vagyis a pályázat lebonyolítása, a pályázatok elbírálása) érdekében mindenképpen szükséges. Az Alapítvány megfelelő technikai és szervezési intézkedésekkel védi a személyes adatokat. Az adatkezeléssel érintett természetes személyek a gazdálkodó szervezet pályázók képviseletében eljáró személyek, valamint a gazdálkodó szervezettel és egyéni vállalkozóval valamilyen jogviszonyban álló személyek, akik szakmai továbbképzési támogatásban részesülnek, továbbá egyéni vállalkozó pályázók esetében maga az egyéni vállalkozó természetes személy. A kezelt adatok köre a pályázati adatlapon megadott személyes adatok, az adatlaphoz csatolt egyéb dokumentációban foglalt személyes adatok, valamint a felhasznált támogatási összeg igazolására benyújtott nyilatkozatban és számlamásolatban foglalt személyes adatok (így különösen a név, cím, elérhetőségi adatok, elnyert támogatással kapcsolatos valamennyi adat). Az adatok kezelése adózási és számviteli jogi kötelezettsége miatt a jogszabályokban előírt ideig történik (8 év). Az érintetteknek joga van arra, hogy tájékoztatást kérjenek a személyes adataik kezelésével kapcsolatban. Bizonyos körben az érintettek a személyes adataiknak törlését is kérhetik. Ilyen, illetve az adatkezeléssel kapcsolatos kérdésekkel, kérésekkel a dataprotection@richter.hu e-mail címre küldött levelükben, vagy a + 36 1 431 5719 telefonszám hívásával megkereséssel fordulhatnak. Amennyiben az érintettek úgy ítélik meg, hogy a személyes adataiknak kezelésével kapcsolatban visszaélés vagy jogellenes eljárás történt, úgy észrevételüket a fent megjelölt elérhetőségi adatokon terjeszthetik elő, továbbá jogorvoslatért fordulhatnak a Nemzeti Adatvédelmi és Információszabadság Hatósághoz ([www.naih.hu](http://www.naih.hu); ugyfelszolgalat@naih.hu; + 36 1 391 1410; 1125 Budapest, Szilágyi Erzsébet fasor 22/c.), vagy bírósághoz keresetet nyújthatnak be.

Budapest, 2024. július 1.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Pellioniszné dr. Paróczai Margit

Az Alapítvány Titkára

Melléklet:

* Pályázati adatlap
* Adatkezelési tájékoztató és nyilatkozat

**„RICHTER GEDEON RT. A MAGYAR EGÉSZSÉGÜGYÉRT” ALAPÍTVÁNY**

(RGMEA GYSZ 2024/I.)

PÁLYÁZATI ADATLAP SZAKMAI TOVÁBBKÉPZÉS, ESZKÖZVÁSÁRLÁS VAGY KÖNYVVÁSÁRLÁS TÁMOGATÁS IGÉNYLÉSÉHEZ

**Kérjük, szíveskedjen kézzel írva olvashatóan vagy géppel kitölteni az összes mezőt. Egy pályázó csak egy témában pályázhat (rendezvény, eszköz vagy könyv). Kérjük, válasszon és a megfelelő mezőket töltse ki.**

1. **PÁLYÁZÓ ADATAI**

|  |  |
| --- | --- |
| **Cégnév / egyéni vállalkozó vállalkozásának neve** |  |
| **Gyógyszertár neve/település**  |  |
| **Cég/egyéni vállalkozó székhelye** | Irányítószám: | Település: |
| Közterület: út, utca, tér stb.: | Házszám, emelet, ajtó: |
| **Cég/egyéni vállalkozó adószáma** |  |
| **Elérhetőségi adatok** | Kapcsolattartó neve:Telefonszáma (mobil/vezetékes): +36E-mail címe: |
| **A bankszámlaszámhoz tartozó IBAN-kód (HU+2 számjegy) - csoportos átutaláshoz** |  | **Cég / egyéni vállalkozó bankszámlaszáma (3x8 számjegy)** |  |

1. **SZAKMAI TOVÁBBKÉPZÉS ADATAI**

|  |  |
| --- | --- |
| **A rendezvény elnevezése, pontos megjelölése** |  |
| **A rendezvény helyszíne** |  |
| **A rendezvény ideje** |  |
| **A részvétel célja** (A megfelelő részt kérjük aláhúzni. Az előadás / poszter kivonatát és az elfogadásáról szóló értesítést kérjük mellékelni.) |
|   továbbképzés előadás tartása poszter bemutatása |
| **A részvétel becsült költségigénye (e Ft; úti- és szállásköltség, részvételi díj, stb.)** |  |
| **Pályázott összeg (e Ft)** |  |

1. **ESZKÖZZEL, KÖNYVVEL KAPCSOLATOS ADATOK**

|  |  |
| --- | --- |
| **Az eszköz / könyv megnevezése, típusa** |  |
| **Az eszköz / könyv beszerzési ára (e Ft)****(Árajánlatot kérjük mellékelni.)** |  |
| **Az eszköz / könyv tervezett felhasználása** |  |
| **Kért támogatási összeg (e Ft)** |  |

*Kérjük, hogy az Önökre vonatkozó, megfelelő rubrikában jelezzék nyilatkozatukat („X” jellel).*

|  |  |
| --- | --- |
|  | Gazdálkodó szervezet és egyéni vállalkozó foglalkoztatóként akként nyilatkozom, hogy megismertem a pályázati felhívás 6. pontjában foglalt adatkezelési tájékoztatót, és a pályázattal esetlegesen érintett természetes személy foglalkoztatottaimmal megismertettem az adatkezelés körülményeit, őket megfelelő tájékoztatásban részesítettem, és gondoskodtam a jogszerű adatkezelésről (beleértve a személyes adatoknak az Alapítvány felé történő jogszerű továbbítását is). |

|  |  |
| --- | --- |
|  | Egyéni vállalkozó természetes személy érintettként akként nyilatkozom, hogy megismertem a pályázati felhívás 6. pontjában foglalt adatkezelési tájékoztatót, és a pályázatot ezen tájékoztatás ismeretében nyújtom be, a pályázattal kapcsolatos adatkezeléshez a pályázat benyújtásával hozzájárulásomat adom. |

Kelt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 2024. július \_\_\_\_\_\_ nap

A Pályázó nevében és képviseletében:

P. H.

Aláírás: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_